Universal Soldier (1992)

Universal Soldier er amerikansk science fiction action film fra 1992 regissert av Roland Emmerich og med skuespiller Jean-Claude Van Damme og Dolph Lundgren som soldater som dreper hverandre i Vietnam, men er gjenopplivet for å delta i et hemmelig militærprosjekt sammen med en stor gruppe andre tidligere døde soldater.

Sammendrag
I 1969 blir en gruppe amerikanske soldater beordret til å sikre en landsby mot nordvietnamesiske styrker. Luc Deveraux (spilt av Jean-Claude van Damme) og oppdager flere medlemmer av troppen hans og flere landsbyboere drept - alle med ørene deres fjernet. Deveraux finner sin sersjant, Andrew Scott (spilt av Dolph Lundgren) som har blitt sinnssyk og lagd seg et halskjede med avkuttede ører, og han holder et ungt par som gissel. Deveraux forsøker å resonnere med Scott, som henretter et gissel, og beordrer Deveraux om å skyte jenta for å bevise hans lojalitet. Deveraux ønsker isteden å redde den unge kvinnen, men hun blir drept av en granat kastet av Scott. Etter å ha skutt hverandre og dødd av skadene, blir likene av Deveraux og Scott funnet av en annen tropp. Kroppene deres blir fryst ned, og dødsfallene deres ble klassifisert som «savnet under oppdrag».

Deveraux og Scotts lik blir senere re-animert flere tiår senere (med deres opprinnelige hukommelse har forsvunnet) og de blir valgt ut til programmet «Universal Soldier» (UniSol) en ny elite-enhet som skal bekjeme terrorisme. De blir snart sendt til Hooverdammen for å løse en gissel-situasjon. Teamet demonstrerer deres overlegne trening og fysiske evner mot terroristene, for eksempel når nummer GR 76 (spilt av Ralf Möller) tåler å bli skutt av en rifle gjentatte ganger på nært hold. Etter at hele området er sikret, begynner Deveraux å gjenvinne sin hukommelse fra hans tidligere liv etter å ha sett to gisler som minner ham om to landsbyboere han mange år tidliger å redde i Vietnam, noe som får ham til å nekte å adlyde kommandoer fra hans overordnede.

I det mobile kommando-senteret avsløres det at UniSol-soldatene er genetisk forsterkede soldater med selv-helbredende evner og overlegen styrke. Men de nye soldatene har også en tendens til å overopphetes, og slå seg av. De får et serum for å holde hodet mottakelig for ordre, og holde fortidens minner undertrykt. Woodward, en av teknikerne på prosjektet, tror det er bedre å fjerne Deveraux fra teamet frem til han kan analyseres videre. Men UniSol-sjef oberst Perry nekter. TV-reporter Veronica Roberts som fikk sparken mens hun dekket hendelsen ved Hoover-dammen, forsøker å få til en historie om UniSol-prosjektet for å få jobben sin tilbake. Roberts sniker seg inn på militærbasen sammen med en kamera-mann. De oppdager soldat GR 76 nedsenket i is, fremdeles i live til tross for skader som normalt ville vært dødelige.

Når hennes tilstedeværelse blir lagt merke til, blir Deveraux og Scott beordret til å fange Roberts død eller levende. Hun flykter i en bil, men de krasjer. Scott myrder kamera-mannen mot ordre, før Deveraux forhindrer ham fra å skyte Roberts. Sammen rømmer Deveraux og Roberts i et UniSol-kjøretøy. Oberst Perry ønsker å hindre at informasjon om UniSol-programmet blir offentliggjort. Han sender de gjenværende UniSol-soldatene for å finne Deveraux og Roberts. Deveraux og Roberts flykter til et motell, hvor Roberts oppdager at hun har blitt anklaget for drapet på kamera-mannen sin. Deveraux kollapser fra over-oppheting, og må ta et isbad. UniSol ødelegger motellet fullstendig, men Deveraux og Roberts gjemmer og stjeler en bil for å komme seg unna. De flykter til en bensinstasjon, der Deveraux får Roberts til å fjerne en sporingsenhet fra beinet hans.

De setter opp en felle, og når UniSol dukker opp eksploderer hele bensinstasjonen. Oberst Perry avslutter oppdraget etter denne fiaskoen, og Scotts tidligere sinnssyke personlighet dukker opp igjen. Dette får ham til å drepe Perry, og alle unntatt to leger. Deveraux og Roberts sniker seg inn på kommandosenteret, og stjeler flere UniSol-dokumenter. Scott tar deretter kontroll over UniSol-teamet, og gir soldatene ordre om ådrepe Deveraux og Roberts. Deveraux fortsetter å gjenvinne sin tidligere hukommelse, og Roberts forsøker å finne ut mer informasjon om UniSol-programmet. Ved hjelp av informasjon fra de stjålne dokumentene, får Roberts kontakt med en tidligere lege knyttet til programmet. Roberts og Deveraux møter Dr. Christopher Gregor som informerer dem om at UniSol-prosjektet ble grunnlagt på 1960-tallet, for å utvikle den perfekte soldaten. Selv om de var i stand til å gjenvinne døde mennesker, klarte de aldri å overvinne kroppens behov for å kjøle seg ned for å unngå over-oppheting.

Det andre store problemet med UniSol er at minnene fra de aller siste øyeblikkene i livene deres blir kraftig forsterket. Scott tror derfor at han fremdeles befinner seg i Vietnam, og kjemper mot opprørere. Deveraux og Roberts forlater doktorens hjem, blir de oppdaget og arrestert av politiet. På vei til fengsel havner politi-konvoien i bakhold av Scott og soldat GR 76. Politi-bussen og UniSol-lastebilen kjører utenfor en høy klippe i Grand Canyon og eksploderer, og soldat GR 76 blir drept. Deveraux og Roberts reiser til Deveraux sin gamle familie-gård i Louisiana.

Etter at Deveraux er gjenforent med foreldrene sine, dukker Scott opp og tar familien og Roberts som gissel. En brutal kamp følger. Roberts forsøker å komme seg unna, bare for å bli tilsynelatende drept av en granat kastet av Scott. Deveraux klarer å drepe Scott med en landsbruksmaskin. Det viser seg at Roberts overlevde eksplosjonen, og filmen ender med at hun og Deveraux omfavner.

Rolleliste
 Jean-Claude van Damme som Luc Deveraux / soldat GR 44
 Dolph Lundgren som sersjant Andrew Scott / soldat GR 13
 Ally Walker som Veronica Roberts
 Ed O'Ross som oberst Perry
 Eric Norris som soldat GR 86
 Leon Rippy som Woodward
 Michael Jai White som soldat.
 Jerry Orbach som Dr. Christopher Gregor.
 Ralf Möller som soldat GR 76.
 Rance Howard som John Deveraux.
 Lilyan Chauvin som fru Deveraux.
 Ned Bellamy som FBI-agent.

Referanser

Eksterne lenker
 

Filmer regissert av Roland Emmerich
Filmer fra 1992
Science fiction-filmer fra USA